CELEX: 
Language: fi
Date: 2021-05-31 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2018/956 muuttamisesta siltä osin kuin on kyse uusia raskaita hyötyajoneuvoja koskevista tiedoista, joita jäsenvaltioiden on seurattava ja joista niiden on raportoitava

PERUSTELUT
            
            
               DELEGOIDUN SÄÄDÖKSEN TAUSTA
            
            
               Tällä delegoidulla säädöksellä muutetaan asetuksen (EU) 2018/956 liitettä I siten, että jäsenvaltioiden on raportoitava komissiolle vuosittain tiedot, jotka esitetään ensirekisteröidyn raskaan hyötyajoneuvon vaatimustenmukaisuustodistuksen kohdassa 51. Nämä tiedot ovat tarpeen, jotta voidaan tunnistaa asetuksen (EU) 2018/858 liitteessä I olevan A osan 2.2 kohdassa määritellyiksi erikoiskäyttöön tarkoitetuiksi ajoneuvoiksi rekisteröidyt raskaat hyötyajoneuvot ja määrittää kunkin valmistajan keskimääräiset hiilidioksidipäästöt asetuksen (EU) 2019/1242 soveltamiseksi.
            
            
               SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio pyysi sidosryhmiltä palautetta
            
            
               (a)järjestämällä neliviikkoisen julkisen verkkokuulemisen paremman sääntelyn portaalissa (”Kerro mielipiteesi”) 18.2.2021–18.3.2021. Se sai yhden kommentin, jossa puollettiin kasviöljyä vaihtoehtona fossiiliselle dieselpolttoaineelle;
            
            
               (b)kuulemalla 23.2.2021 moottoriajoneuvojen hiilidioksidipäästöjä käsittelevää asiantuntijaryhmää, jossa oli mukana jäsenvaltioiden viranomaisten, ajoneuvonvalmistajien, tavarantoimittajien ja kansalaisjärjestöjen edustajia.
            
            
               DELEGOIDUN SÄÄDÖKSEN OIKEUDELLINEN SISÄLTÖ
            
            
               Komissiolla on asetuksen (EU) 2018/956 11 artiklan 1 kohdan a alakohdan nojalla valta antaa tämä delegoitu säädös.
            
            
            
               KOMISSION DELEGOITU ASETUS (EU) …/…,
            
            
               annettu 31.5.2021,
            
            
               Euroopan parlamentin ja neuvoston asetuksen (EU) 2018/956 muuttamisesta siltä osin kuin on kyse uusia raskaita hyötyajoneuvoja koskevista tiedoista, joita jäsenvaltioiden on seurattava ja joista niiden on raportoitava 
                  
               
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon uusien raskaiden hyötyajoneuvojen hiilidioksidipäästöjen ja polttoaineenkulutuksen seurannasta ja raportoinnista 28 päivänä kesäkuuta 2018 annetun Euroopan parlamentin ja neuvoston asetuksen (EU) 2018/956
                  1
                ja erityisesti sen 11 artiklan 1 kohdan a alakohdan,
            
            
               sekä katsoo seuraavaa:
            
            
               (1)Jotta voidaan tehdä asetuksen (EU) 2018/956 10 artiklan mukainen perusteellinen analyysi, tarvitaan tietoja, joiden avulla voidaan tunnistaa Euroopan parlamentin ja neuvoston asetuksen (EU) 2018/858
                  2
                liitteessä I olevan A osan 2.2 kohdassa määritellyiksi erityiskäyttöön tarkoitetuiksi ajoneuvoiksi rekisteröidyt raskaat hyötyajoneuvot ja määrittää valmistajan keskimääräiset hiilidioksidipäästöt Euroopan parlamentin ja neuvoston asetuksen (EU) 2019/1242
                  3
                soveltamiseksi.  Kyseiset tiedot kirjataan ensirekisteröidyn raskaan hyötyajoneuvon vaatimustenmukaisuustodistuksen kohtaan 51. Sen vuoksi on tarpeen muuttaa asetuksen (EU) 2018/956 liitteessä I olevassa A osassa säädettyjä vaatimuksia tiedoista, joita jäsenvaltioiden on seurattava ja joista niiden on raportoitava.
            
         
         
            
               (2)Sen vuoksi asetusta (EU) 2018/956 olisi muutettava,
            
            
               ON HYVÄKSYNYT TÄMÄN ASETUKSEN:
            
            
            
            
               1 artikla 
                  Asetuksen (EU) 2018/956 muuttaminen
            
            
               Lisätään asetuksen (EU) 2018/956 liitteessä I olevaan A osaan alakohta o seuraavasti:
            
            
               ”o) kun kyseessä ovat 30 päivään kesäkuuta 2021 mennessä rekisteröidyt erikoiskäyttöön tarkoitetut ajoneuvot, silloin kun saatavissa, ja kun kyseessä ovat 1 päivänä kesäkuuta 2021 tai sen jälkeen rekisteröidyt erikoiskäyttöön tarkoitetut ajoneuvot, kaikissa tapauksissa, vaatimustenmukaisuustodistuksen kohdassa 51 esitetyt tiedot.”
            
            
               2 artikla 
                  Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 31.5.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 173, 9.7.2018, s. 1.
               
               
                  
                     (2)
                  
                        Euroopan parlamentin ja neuvoston asetus (EU) 2018/858, annettu 30 päivänä toukokuuta 2018, moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta (EUVL L 151, 14.6.2018, s. 1).
               
               
                  
                     (3)
                  
                        Euroopan parlamentin ja neuvoston asetus (EU) 2019/1242, annettu 20 päivänä kesäkuuta 2019, hiilidioksidipäästönormien asettamisesta uusille raskaille hyötyajoneuvoille ja Euroopan parlamentin ja neuvoston asetusten (EY) N:o 595/2009 ja (EU) 2018/956 sekä neuvoston direktiivin 96/53/EY muuttamisesta (EUVL L 198, 25.7.2019, s. 202).